ai4bharat/Pralekha huggingface dataset:
பிரதமர் அலுவலகம்
பிரதமர் திரு. நரேந்திர மோடி ரஷ்ய கூட்டமைப்பின் அதிபர் திரு.விளாடிமிர் புதினுடன் தொலைபேசியில் உரையாடினார்
பிரதமர் திரு.நரேந்திர மோடி ரஷ்ய கூட்டமைப்பின் அதிபர் திரு.விளாடிமிர் புதினுடன் இன்று தொலைபேசியில் பேசினார். உக்ரைன் மீதான போர் குறித்த அண்மை தகவல்களை பிரதமருடன் புதின் பகிர்ந்து கொண்டார். அப்போது, ரஷ்யாவுக்கும், நேட்டோ நாடுகளுக்கும் இடையேயான பிரச்சினைகளை நேர்மறையான பேச்சுவார்த்தைகள் மூலமே தீர்க்க முடியும் என்ற தனது கருத்தை பிரதமர் வலியுறுத்தினார். வன்முறைகளை கைவிடுமாறு ரஷ்யாவுக்கு பிரதமர் வேண்டுகோள் விடுத்தார். ராஜதந்திர அடிப்படையிலான பேச்சுவார்த்தைகளுக்கு அனைத்து தரப்பினரும் ஒத்துழைக்க வேண்டும் என்றும் பிரதமர் அழைப்பு விடுத்தார்.
உக்ரைனில் வாழும் இந்திய குடிமக்களின் குறிப்பாக மாணவர்களின் நலன் குறித்த இந்தியாவின் வேதனையை பிரதமர் வெளிப்படுத்தினார். உக்ரைனிலுள்ள இந்திய குடிமக்கள் பாதுகாப்புடன் வெளியேறி இந்தியா திரும்புவதற்கு அரசு முன்னுரிமை அளித்து வருவதாகவும் பிரதமர் குறிப்பிட்டார்.
ரசாயனம் மற்றும் உரங்கள் அமைச்சகம்
தேசிய மருந்து விலைநிர்ணய ஆணையம் அதன் வெள்ளிவிழாவை நாளை கொண்டாடவிருக்கிறது டாக்டர் மன்சுக் மாண்டவியா, திரு பக்வந்த் கூபா ஆகியோர் இவ்விழாவில் பங்கேற்பார்கள்
தேசிய மருந்து விலைநிர்ணய ஆணையத்தின் 25 ஆண்டுகளை நினைவுகூரும் வகையில் தில்லியில் உள்ள டாக்டர் அம்பேத்கர் சர்வதேச மையத்தில் நாளை நிகழ்ச்சி ஒன்றுக்கு ஏற்பாடு செய்யப்பட்டுள்ளது. மத்திய ரசாயனங்கள் மற்றும் உரத்துறை, சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா இந்த நிகழ்ச்சியில் தலைமை விருந்தினராகப் பங்கேற்பார். மத்திய ரசாயனம் மற்றும் உரங்கள் துறை, புதிய மற்றும் புதுப்பிக்க வல்ல எரிசக்தித் துறை இணையமைச்சர் கௌரவ விருந்தினராக விழாவில் பங்கேற்பார்.
மருந்துகள் தயாரிப்பு, மருந்துகள் தொழில்நுட்பக் கருவிகள் தொழில்துறை, மத்திய மாநில அரசுகளின் பிரதிநிதிகள், விலை கண்காணிப்பு மற்றும் நிதியாதாரப் பிரிவுகள், பொதுமக்கள், நோயாளிகளுக்கான ஆலோசனை குழுக்கள் போன்றோர் நாடு முழுவதிலும் இருந்து இந்த நிகழ்ச்சியில் பங்கேற்பார்கள்.
இந்த நிகழ்ச்சியின் தொடக்க அமர்வில் ஒருங்கிணைந்த மருந்து தரவு நிர்வாக நடைமுறை 2.0  இணையதளம் தொடங்கப்படும். வணிகம் செய்வதை எளிதாக்கும் அரசின் நம்பிக்கையை மேம்படுத்தும் வகையில் அனைத்து வகையான படிவங்களையும் ஒற்றைச் சாளர முறையில் கிடைக்கச் செய்ய இது உதவும். மேலும் நாடு முழுவதிலும் உள்ளவர்கள் தேசிய மருந்து விலை நிர்ணைய ஒழுங்குமுறை ஆணையத்துடன் தொடர்பு கொள்ள காகிதம் இல்லா செயல்பாட்டையும் இது கொண்டிருக்கும். இது தவிர நவீனப்படுத்தப்பட்ட அம்சங்களுடன் பார்மா சாஹி தாம் 2.0 செயலியும் வெளியிடப்படும். பேச்சை அறிதல், தேடப்படும் மருந்துகளின் நிறுவனம், நுகர்வோர் புகார்களைக் கையாளும் முறை போன்றவை இந்தச் செயலியின் சிறப்பு அம்சங்கள் ஆகும். மேலும் தேசிய மருந்து விலைநிர்ணய ஆணையத்தின் 25 ஆண்டு பயணத்தைக் கால வரிசைப்படி தொகுத்து வெளியிடவும் திட்டமிடப்பட்டுள்ளது.
தொடக்க நிகழ்ச்சிக்குப் பின் 'மருந்துகள் மற்றும் மருத்துவ தொழில்நுட்ப துறையில் கொள்கையை உருவாக்குவதற்கு ஒருங்கிணைந்த தரவு சேகரிப்பு' என்ற தலைப்பில் குழு விவாதம் நடத்தப்பட உள்ளது. இந்த விவாதத்திற்கு நித்தி ஆயோகின் சுகாதாரப் பிரிவு உறுப்பினர் டாக்டர் வி கே பால் தலைமை தாங்குவார். திரு சத்யா எஸ் சுந்தரம் ஒருங்கிணைப்பார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://www.pib.gov.in/PressReleasePage.aspx?PRID=1855005
சாலைப் போக்குவரத்து மற்றும் நெடுஞ்சாலைத்துறை அமைச்சகம்
மத்திய சாலைப் போக்குவரத்து மற்றும் நெடுஞ்சாலை அமைச்சகத்தின் வரைவு அறிவிப்பு : பேட்டரியால் இயக்கப்படும் வாகனங்களுக்கு  பதிவுச் சான்றிதழை பெறுவதற்கும், புதுப்பிப்பதற்குமான கட்டண விலக்கு அளிக்க முன்மொழிவு
மத்திய சாலைப் போக்குவரத்து மற்றும் நெடுஞ்சாலை அமைச்சகம் 2021 மே 27 தேதியிட்ட வரைவு அறிவிப்பை வெளியிட்டுள்ளது. பேட்டரியால் இயக்கப்படும் வாகனங்களுக்கு  பதிவுச் சான்றிதழைப்  பெறுவதற்கும், புதுப்பிப்பதற்கும், புதிய பதிவு அடையாளத்தை ஒதுக்குவதற்குமான கட்டணத்திலிருந்து விலக்கு அளிக்கும் உத்தேசத்துடன் மத்திய மோட்டார் வாகன விதிகள், 1989ஐத் திருத்துவதற்காக இந்த அறிவிப்பு வெளியிடப்பட்டுள்ளது.
மின் இயக்கத்தை ஊக்குவிக்க இது அறிவிக்கப்பட்டுள்ளது. இந்த வரைவு அறிவிப்பை வெளியிட்ட நாளிலிருந்து முப்பது நாட்களுக்குள் பொது மக்களிடமிருந்தும் மற்றும் அனைத்து பங்குதாரர்களிடமிருந்தும் கருத்துகள் கோரப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1723321
நுகர்வோர் நலன், உணவு மற்றும் பொது விநியோகம் அமைச்சகம்
காரீப் நெல் கொள்முதல் 315.87 லட்சம் மெட்ரிக் டன்
நடப்பு காரீப் பருவத்தில் கடந்த 28ம் தேதி வரை 315.87 லட்சம் மெட்ரிக் டன் நெல் கொள்முதல் செய்யப்பட்டுள்ளது.
பஞ்சாப், தமிழகம் உட்பட பல மாநிலங்களில் நெல் கொள்முதல் சுமூகமாக நடக்கிறது. கடந்த 28ம் தேதி வரை 315.87 லட்சம் மெட்ரிக் டன் நெல் கொள்முதல் செய்யப்பட்டுள்ளது. கடந்தாண்டு இதே காலத்தில் 266.19 லட்சம் மெட்ரிக் டன் நெல் மட்டுமே கொள்முதல் செய்யப்பட்டது.
இதன் மூலம் 29.37 லட்சம் விவசாயிகள் ரூ.59.636.82 கோடி குறைந்தபட்ச ஆதரவு விலை பெற்றுள்ளனர்.
மாநிலங்கள் வேண்டுகோள் அடிப்படையில் 45.24 லட்சம் மெட்ரிக் டன் பருப்புகள் மற்றும் எண்ணெய் வித்துக்கள் கொள்முதல் செய்யவும் ஒப்புதல் வழங்கப்பட்டுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1677016
சிறப்பு சேவைகள் மற்றும் கட்டுரைகள்
சூளகிரியில் நாளை ஊட்டச்சத்து மாத விழிப்புணர்வு நிகழ்ச்சி
ஊட்டச்சத்து வாரம், விடுதலையின் அம்ருத் மஹோத்ஸவம் மற்றும் கொவிட் தடுப்பூசி குறித்த விழிப்புணர்வு ஆகியவை அடங்கிய ஒருங்கிணைந்த தகவல் தொடர்பு நிகழ்ச்சியை தர்மபுரி மக்கள் தொடர்பு கள அலுவலகம் மற்றும் சூளகிரி ஒருங்கிணைந்த குழந்தை மேம்பாடு சேவைகள் திட்டம் ஆகியவை நாளை நடத்தவுள்ளன. சூளகரி வட்டார மேம்பாட்டு அலுவலர் அலுவலகத்தில் காலை 11 மணிக்கு நடைபெறும் விழிப்புணர்வு நிகழ்ச்சியை கிருஷ்ணகிரி மாவட்டத்தின் மருத்துவ சேவைகள் துணை இயக்குநர் டாக்டர் வி கோவிந்தன் துவக்கி வைப்பார். எல்இடி விளக்குகள் பொருத்தப்பட்ட நடமாடும் பிரச்சார ஊர்தியையும் நிகழ்ச்சியின்போது அவர் கொடியசைத்துத் துவக்கி வைப்பார். கிருஷ்ணகிரி மாவட்டத்தின் பல்வேறு வட்டாரங்களுக்கு இந்த ஊர்தி பயணம் செய்து, ஊட்டச்சத்து மாதம், கொவிட்-19 தடுப்பூசி பற்றிய விழிப்புணர்வு மற்றும் இந்தியாவின் 75-ஆவது சுதந்திர ஆண்டு ஆகியவை குறித்த காணொளி செய்திகளை மக்களிடையே எடுத்துச் செல்லும்.
சூளகிரி வட்டார மேம்பாட்டு அதிகாரி  திரு எஸ். சிவகுமார், வட்டார பஞ்சாயத்து அதிகாரி  திரு எம். சுப்பிரமணியன் ஆகியோரும் நிகழ்ச்சியில் கலந்து கொள்வார்கள். கிருஷ்ணகிரி மாவட்ட சமூக சேவை அதிகாரி திருமதி பி. பூங்குழலி, சூளகிரி ஒருங்கிணைந்த குழந்தைகள் மேம்பாட்டு சேவையின் குழந்தை வளர்ச்சித் திட்ட அதிகாரி திருமதி ஜெய் சுகந்தி, சூளகிரி வட்டார மருத்துவ அதிகாரி டாக்டர் என்.எம்.. வெண்ணிலா, சூளகிரி மருத்துவ அதிகாரி டாக்டர் ஆர் ஹரிராம் ஆகியோரும் இந்த விழாவில் பங்கேற்பார்கள். ஆரோக்கியமான குழந்தை போட்டி, ஆரோக்கியமான தாய் போட்டி, சிறந்த ஊட்டச்சத்துத் தோட்டம், ரங்கோலி போட்டி ஆகியவையும் நிகழ்ச்சியின் ஒரு பகுதியாக நடத்தப்படும்.
குடியரசுத் துணைத் தலைவர் செயலகம்
திரு எம் வெங்கையா நாயுடு பதவியேற்று இன்றுடன் நான்கு ஆண்டுகள் நிறைவு: கடந்த ஓராண்டில் அவரது செயல்பாடுகளை எடுத்துரைக்கும் மின்னணு புத்தகம் வெளியீடு
குடியரசு துணைத் தலைவரும், மாநிலங்களவை தலைவருமான திரு எம் வெங்கையா நாயுடு பதவியேற்று இன்றுடன் நான்கு ஆண்டுகள் நிறைவடைகிறது. கடந்த ஓராண்டில் அவரது செயல்பாடுகள் குறித்த ஒரு பார்வையை எடுத்துரைக்கும் வகையில் ஓர் மின்னணு புத்தகத்தை குடியரசு துணைத் தலைவர் செயலகம் வெளியிட்டுள்ளது.
10 மாநிலங்கள் மற்றும் 2 யூனியன் பிரதேசங்களில் 133 நிகழ்ச்சிகளில்  குடியரசு துணைத் தலைவர் கலந்து கொண்டதாகவும், இவற்றில் 22 நிகழ்ச்சிகள் துவக்க விழாக்கள் என்றும் பல்வேறு மொழிகளில் வெளியிடப்பட்டுள்ள இந்த மின்னணு புத்தகத்தில் தெரிவிக்கப்பட்டுள்ளது. கடந்த ஓராண்டில் திரு நாயுடு 53 சொற்பொழிவுகளில் கலந்துக் கொண்டு, 23 புத்தகங்களை வெளியிட்டு, 21 நிறுவனங்களை நேரில் சென்று பார்வையிட்டு, 7 பட்டமளிப்பு விழாக்களில் உரையாற்றி, 4 விருது வழங்கும் விழாக்களில் கலந்து கொண்டிருப்பதுடன் 3 திட்டங்களுக்கு அடிக்கல் நாட்டியுள்ளார்.
மாநிலங்களவையின் தலைவராக, நாட்டில் நாடாளுமன்ற ஜனநாயகத்தை வலுப்படுத்த தொடர்ந்து தீவிரமான நடவடிக்கைகளை எடுத்து வருகிறார். மக்களவை சபாநாயகருடன் இணைந்து கொவிட்-19 பெருந்தொற்றுக்கு இடையேயும் நாடாளுமன்ற நடவடிக்கைகளை சுமூகமாக மேற்கொள்வதற்காக சிறப்பு ஏற்பாடுகளை அவர் செய்தார். இதன் விளைவாக மாநிலங்களவையின் செயல்திறன், 2017-18-ஆம் ஆண்டின் 48.17%லிருந்து 2020-21 இல்  95.82% ஆக அதிகரித்தது. கடந்த 4 ஆண்டுகளிலேயே மிக அதிகமாக 2020-21-ஆம் ஆண்டில் 44 மசோதாக்கள் மாநிலங்களவையில் நிறைவேற்றப்பட்டன. அதேபோல நான்கு ஆண்டுகளில் அதிகபட்சமாக 74 அறிக்கைகளை 8 மாநிலங்களவை குழுக்கள் சமர்ப்பித்தன.
திரு எம் வெங்கையா நாயுடுவின் தலைமையின் கீழ், மாநிலங்களவையின் அதிகாரப்பூர்வ தொலைக்காட்சியான ஆர்எஸ்டிவி-யின்  வலையொளி சந்தாதாரர்கள் எண்ணிக்கை கடந்த நான்கு ஆண்டுகளில் 5 லட்சம் முதல் 59 லட்சமாக புதிய உச்சத்தை எட்டியது. மேலும், மாநிலங்களவை தலைவரால் உருவாக்கப்பட்ட குழுவின் முயற்சியால் எல்எஸ்டிவி  மற்றும் ஆர்எஸ்டிவியை இணைத்து சன்சாத் டிவி என்ற புதிய தொலைக்காட்சி உருவாக்கப்பட்டு வருகிறது.
பதவியேற்று நான்காண்டுகள் நிறைவடைவதை முன்னிட்டு நாடாளுமன்ற புல்வெளிகளில் குடியரசு துணைத் தலைவர் இன்று மரக்கன்றுகளை நட்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1744739
மனித வள மேம்பாட்டு அமைச்சகம்
'ஒரே பாரதம் உன்னத பாரதம்’ - பீகார் மற்றும் மிசோரம்' என்ற தலைப்பில் பிராந்திய எல்லை அலுவலகம்  பாட்னா ஒரு இணைய கருத்தரங்கை ஏற்பாடு செய்தது
பிராந்திய எல்லை அலுவலகம்,  பாட்னா 'ஒரே பாரதம் சிறந்த பாரதம் - பீகார் மற்றும் மிசோரம்' என்ற தலைப்பில் ஒரு இணையக் கருத்தரங்கை ஏற்பாடு செய்தது. நிகழ்ச்சிக்கு, பிராந்திய எல்லை அலுவலகம்  மற்றும் பத்திரிகை தகவல் அலுவலகத்தின் கூடுதல் இயக்குநர் ஜெனரல், திரு. சைலேஷ் குமார் மால்வியா ஆகியோர் தலைமை வகிக்க இயக்குநர் திரு விஜய் குமார் இணைத் தலைவராக பொறுப்பேற்க, பிரதேச ஆணையர் சரண், திரு. எல்.ராபர்ட் சோங்குது முதன்மை விருந்தினர் பேச்சாளராக இணையக் கருத்தரங்கில் உரையாற்றினார். மற்ற விருந்தினர் பேச்சாளர்கள் மாநில இயக்குநர் நேரு யுவ கேந்திர சங்கதன், குவஹாத்தி திரு. சையத் அலி; முதல்வர், கே.வி., மிசோரம், ஐஸ்வால், மொஹமட். ரஷீத், PRO, மக்கள் தொடர்புத் துறை, மிசோரம், திரு. பிரதாப் சேத்ரி மற்றும் பூர்வோதயாவின் ஆசிரியர் திரு. ரவிசங்கர் ரவி ஆகியோர் இந்த இணையக் கருத்தரங்கில் கலந்து கொண்டனர்.
பாட்னாவின் பிராந்திய எல்லைப் பணியகம் மற்றும் பத்திரிகை தகவல் அலுவலகத்தின் கூடுதல் தலைமை இயக்குநர் திரு. ஷைலேஷ் குமார் மால்வியா இணையக் கருத்தரங்கத்திற்குத் தலைமை தாங்கினார். அவர் தனது உரையில், இந்தியாவின் இரும்பு மனிதர் சர்தார் படேலின் 140 வது பிறந்த நாளை முன்னிட்டு பிரதமர் திரு. நரேந்திர மோடியால் ஒரே பாரதம் உன்னத பாரதம் முயற்சி தொடங்கப்பட்டது என்று கூறினார்.
பங்கேற்பாளர்களிடையே உரையாற்றிய திரு சோங்து, ஒரே பாரதம் உன்னத பாரதம் போன்ற பிரச்சாரம் வடகிழக்கு மாநிலங்களுக்கு ஒரு வரப்பிரசாதமாக இருக்கும் என்று கூறினார். இந்தப் பிரச்சாரத்தின் மூலம், மிசோரம் மக்கள் பீகாரின் கலாச்சாரம் மற்றும் வளமையுடன் தொடர்பு கொள்ளமுடியும், மறுபுறம், பீகார் மக்கள் மிசோரத்தின் கலாச்சாரம், பழங்குடியினர் வாழ்க்கை முறை, உடைகள் போன்றவற்றை அறிந்து கொள்ள முடியும். ஒரே பாரதம் உன்னத பாரதம் கலாச்சாரப் பரிமாற்றத்திற்கான சிறந்த பிரச்சாரம்.
மத்திய அமைச்சரவை
குஷியாரா ஆற்றின் பொது எல்லையிலிருந்து 153 கனஅடி தண்ணீரை பகிர்ந்துகொள்வது என்ற ஒப்பந்தத்திற்கு அமைச்சரவை ஒப்புதல் அளித்துள்ளது
குஷியாரா ஆற்றின் பொது எல்லையிலிருந்து வினாடிக்கு 153 கனஅடி வீதம் தண்ணீரை பகிர்ந்துகொள்வது என்ற ஒப்பந்தத்திற்கு மத்திய அமைச்சரவை ஒப்புதல் அளித்துள்ளது.
இந்த ஒப்பந்தம், மத்திய நீர்வள அமைச்சகம் பங்களாதேஷ் நீர்வள அமைச்சகம் இடையே செப்டம்பர்-6, 2022 அன்று கையெழுத்தானது. வறட்சி காலத்தில்  குஷியாரா ஆற்றின் பொது எல்லையிலிருந்து அசாம் மாநில அரசு, வினாடிக்கு 153 கன அடி தண்ணீரை பெற இந்த ஒப்பந்தம் வகை செய்துள்ளது.
வறட்சி காலத்தின் போது, இரு தரப்பிலும் தண்ணீரை பகிர்ந்துகொள்வதை குறித்து கண்காணிக்க இரு நாடுகளின் சார்பிலும் கூட்டு கண்காணிப்புக் குழு அமைக்கப்பட உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1862940
சுகாதாரம் மற்றும் குடும்ப நலத்துறை அமைச்சகம்
இந்தியாவில் முதல்முறையாக பாசுமதி அரிசிக்கான தரத்தை நிர்ணயம் செய்ய எஃப்எஸ்எஸ்ஏஐ முடிவு 2023 ஆகஸ்ட் 1ம் தேதி முதல் அமலாகிறது
நாட்டிலேயே முதன் முறையாக பாசுமதி அரசிக்கு தரத்தை நிர்ணயம் செய்ய இந்திய உணவு பாதுகாப்பு மற்றும் தர ஆணையம் முன்வந்துள்ளது. இதற்காக உணவு தரம் மற்றும் பாதுகாப்பு விதிகளில் திருத்தம் செய்யப்பட்டுள்ளது. இது தொடர்பான அரசாணை வெளியிடப்பட்டுள்ளது. இந்த விதியின்படி, இயற்கை நறுமணம் கொண்ட பாசுமதி அரிசி மட்டுமே ஏற்றுக்கொள்ளப்படுகிறது. அதே நேரத்தில் செயற்கை நிறமூட்டுதல், பாலிஷ் செய்தல், செயற்கையாக மணமூட்டுதல் ஆகியவற்றுக்கு அனுமதியில்லை. மேலும் பாசுமதி அரிசியின் சராசரி அளவு, அனுமதிக்கப்படும் அதிகப்பட்ச ஈரப்பதம் உள்ளிட்ட இதர குணாதிசயங்களுக்கும் இலக்குகள் நிர்ணயிக்கப்பட்டுள்ளன.
பாசுமதி வர்த்தகத்தில் வெளிப்படைத்தன்மையை கொண்டு வரவேண்டும் என்ற உள்நாட்டு மற்றும் சர்வதேச நுகர்வோரின் எதிர்ப்பார்பை பூர்த்தி செய்யும் வகையில், பாசுமதி அரிசிக்கு தர நிர்ணயம் செய்யப்பட்டுள்ளது. இந்தியாவின் இமய மலைப்பகுதிகளில் விளையும் முதன்மை ரக பசுமதி அரிசிக்கு அதன் அளவே பிரதானம். அதுமட்டுமல்லாமல், மிருதுவான தன்மை, தனித்துவம் வாய்ந்த நறுமணம், சுவை ஆகியவையே இந்த அரிசி பிரபலமைடைந்ததற்கான காரணிகளாகும். பாசுமதி அரிசியின் தரத்திற்காகவே உலக நாடுகளில் நுகரப்படும் பாசுமதி அரிசியில் மூன்றில் இரண்டு பங்கை இந்தியா ஆக்கிரமித்துள்ளது.
உள்நாட்டு மற்றும் ஏற்றுமதி சந்தையில் தரமான பாரம்பரிய பாசுமதி அரிசியை விநியோகம் செய்ய ஏதுவாக, பாசுமதி அரிசிக்கு தரத்தை நிர்ணயம் செய்ய எஃப்எஸ்எஸ்ஏஐ முன்வந்துள்ளது. இது குறித்து அரசின் பல்வேறு துறை அதிகாரிகள், பங்குதாரர்கள் உள்ளிட்ட பல்வேறு தரப்பினருடன் விரிவான ஆலோசனை மேற்கொண்டு தரத்தை நிர்ணயிக்கும் காரணிகள் வகுக்கப்பட உள்ளன.
ஜல்சக்தி அமைச்சகம்
“திறன்மிகு தண்ணீர் விநியோக அளவீடு மற்றும் கண்காணிப்பு அமைப்பின்” உருவாக்கத்துக்கான மாபெரும் தகவல் தொழில்நுட்ப சவால்
தேசிய ஜல் ஜீவன் இயக்கம், மத்திய அமைச்சகத்தின் குடிநீர் மற்றும் துப்புரவுத் துறை ஆகியவை மின்னணு மற்றும் தகவல் தொழில்நுட்ப அமைச்சகத்துடன் இணைந்து “திறன்மிகு தண்ணீர் விநியோக அளவீடு மற்றும் கண்காணிப்பு அமைப்பின்” உருவாக்கத்துக்கான மாபெரும் தகவல் தொழில்நுட்ப சவாலை 2020 செப்டம்பர் 15-ஆம் தேதி அறிமுகப்படுத்தியது.
நடுவர்மன்றத்தின் பரிந்துரையின் அடிப்படையில் இந்த மாபெரும் சவாலின் முடிவுகள் 2020 நவம்பர் 20-ஆம் தேதி வெளியிடப்பட்டது. கருத்தியல் முதல் மூலபடிமத்தை உருவாக்கும் நிலை வரையில் 10 விண்ணப்பங்கள் தேர்ந்தெடுக்கப்பட்டு ஒவ்வொன்றுக்கும் ஆதரவுத் தொகையாக ரூ. 7.50 இலட்சம் வழங்கப்படுகிறது.
தற்போது தயாரிக்கப்பட்டு வரும் மூலபடிமங்கள், ஜனவரி இறுதி வாரத்தில் நடுவர்மன்றத்தால் மதிப்பீடு செய்யப்படும். பெங்களூருவின் மத்திய உயர் கணினி மேம்பாட்டு மையத்தில்  இவற்றை மதிப்பீடு செய்வதற்கான தண்ணீர் சோதனை வசதி ஏற்படுத்தப்பட்டுள்ளது.
தொழில்நுட்ப- பொருளாதார ரீதியில் சாத்தியமான 4 மூலபடிமங்கள் தயாரிப்பு நிலைக்குத் தேர்ந்தெடுக்கப்பட்டு, பயன்பாட்டு முகமையின் தேவைக்கேற்ப தங்களது தீர்வை மேம்படுத்தும் வகையில் ஒவ்வொரு குழுவுக்கும் ரூ. 25 இலட்சம் வழங்கப்படும்.
இதைத் தொடர்ந்து கள சோதனையும், பரிசோதனையும், அதன் பின்னர் நாடு முழுவதும் ஜல் ஜீவன் இயக்கம் தேர்ந்தெடுத்துள்ள சுமார் 25 பகுதிகளில் செயல்விளக்கம் அளிக்கப்படும். மதிப்பீட்டின் அடிப்படையில் ஒரு வெற்றியாளரும் 2 ரன்னர்- அப்களும் தேர்ந்தெடுக்கப்பட்டு, வெற்றியாளருக்கு ரூ. 50 லட்சமும், இரண்டாம், மூன்றாம் இடம் வகிப்பவர்களுக்கு தலா ரூ.20 இலட்சமும் வழங்கப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1688197
ஜவுளித்துறை அமைச்சகம்
ஏழாவது சர்வதேச யோகா தினத்தை ஜவுளி அமைச்சகம் கொண்டாடியது
ஏழாவது சர்வதேச யோகா தினத்தை ஜவுளி அமைச்சகம் இன்று கொண்டாடியது. ஜவுளி அமைச்சக செயலாளர் திரு உபேந்திர பிரசாத் சிங் உள்ளிட்ட மூத்த அதிகாரிகள் யோகா பயிற்சிகளை மேற்கொண்டனர். 150-க்கும் அதிகமான அலுவலர்கள் இதில் பங்கேற்றனர்.
வாழும் கலை அமைப்பின் யோகா ஆசிரியர்கள் பயிற்சியை வழங்கினர். மேலும், ஜவுளி அமைச்சகத்தின் துணை அலுவலகங்கள், சட்டப்பூர்வ அமைப்புகள் மற்றும் பொதுத்துறை நிறுவனங்களும் தங்களது அலுவலகங்களில் சர்வதேச யோகா தினத்தை கொண்டாடின.
‘நல்வாழ்வுக்காக யோகா’ என்பது இந்த வருடத்தின் மையக்கருவாகும். உடல் மற்றும் மனநலனுக்காக யோகா பயிற்சிகளை மேற்கொள்வதன் மீது இது கவனம் செலுத்துகிறது. தினமும் யோகா செய்ய வேண்டிய தேவை குறித்து நிகழ்ச்சியில் பங்கேற்றவர்களிடம் திரு உ.பி. சிங் உரையாற்றினார்.
சர்வதேச யோகா தினம் குறித்து தமது டிவிட்டர் பக்கத்தில் பதிவிட்ட மத்திய ஜவுளி மற்றும் பெண்கள் மற்றும் குழந்தைகள் மேம்பாட்டு அமைச்சர் திருமதி ஸ்மிரிதி ஜுபின் இரானி, “#InternationalDayOfYoga மூலமாக இந்தியாவின் சிறப்புமிக்க பாராம்பரியம் மற்றும் ஒட்டுமொத்த ஆரோக்கிய முறைக்கு சர்வதேச அங்கீகாரம் கிடைத்து 7 ஆண்டுகள் ஆகின்றன. ‘நல்வாழ்வுக்காக யோகா’ எனும் மையக்கரு முன்னெப்போதையும் விட தற்போது மிகவும் முக்கியத்துவம் பெறுகிறது. ஒட்டுமொத்த உடல் மற்றும் மனநலனுக்காக யோகா பயிற்சிகளை நாம் தினமும் மேற்கொள்வோம்,” என்று கூறியுள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1729019
------
(Visitor Counter : 129
சுகாதாரம் மற்றும் குடும்ப நலத்துறை அமைச்சகம்
இந்தியாவில் தொற்றுநோயால் ஏற்படும் உயிரிழப்பு விகிதம் முதன்முறையாக 2.5%-க்கும் கீழே குறைந்தது
மருத்துவமனையில் சேர்க்கப்படும் நோயாளிகளுக்கு செம்மையான சிகிச்சை அளிப்பதில், மத்திய அரசு மற்றும் மாநில / யூனியன் பிரதேச அரசுகள் மேற்கொண்டு வரும் ஒருமித்த கவனம் கொண்ட அணுகுமுறைகள் காரணமாக, தொற்று நோயால் ஏற்படும் உயிரிழப்பு விகிதம் 2.5 சதவீதத்தும் கீழ் குறைந்துள்ளது. செம்மையான நோய்த் தடுப்பு உத்தி, தீவிர மருத்துவப் பரிசோதனை, ஒட்டுமொத்த தரமான கவனிப்பு அணுகுமுறையின் அடிப்படையிலான தரநிலைப்படுத்திய சிகிச்சை மேலாண்மை நடைமுறைகள் காரணமாக தொற்று நோயால் ஏற்படும் உயிரிழப்பு விகிதம் கணிசமாகக் குறைந்துள்ளது. தொற்று நோயால் ஏற்படும் மரணங்களின் விகிதம் தொடர்ந்து குறைந்து வருகிறது. இப்போது அது 2.49 சதவீதமாக உள்ளது. உலக அளவில் இந்த மரண விகிதம் மிகவும் குறைவாக உள்ள நாடாக இந்தியா உள்ளது.
மத்திய அரசின் வழிகாட்டுதலின்படி, மாநில / யூனியன் பிரதேச அரசுகள் அரசு மற்றும் தனியார் துறையினர் முயற்சிகளுடன் மருத்துவப் பரிசோதனை வசதிகளைத் துரிதமாக அதிகரித்து, மருத்துவமனைக் கட்டமைப்புகளை மேம்படுத்தியுள்ளன. நோய்த் தாக்குதலுக்கு எளிதில் இலக்காகும் ஆபத்து வாய்ப்புள்ள முதியவர்கள், கர்ப்பிணிகள் மற்றும் உயிரிழப்பை ஏற்படுத்தும் வகையிலான பிற நோய்கள் இருப்பதைக் கண்டறிய பல மாநிலங்கள் மக்கள் தொகை அளவில் கணக்கெடுப்பு நடத்தியுள்ளன. கைபேசி செயலிகள் போன்ற தொழில்நுட்ப உதவிகளுடன், இந்த நடவடிக்கையும் மேற்கொள்ளப்பட்ட காரணத்தால், தொற்று நோய்க்கு இலக்காக அதிக வாய்ப்புள்ளவர்கள் தொடர்ந்து கண்காணிக்கப்பட்டனர். அதனால் ஆரம்ப கட்டத்திலேயே நோய் பாதிப்பு கண்டறியப்பட்டு, உரிய சமயத்தில் சிகிச்சை அளித்து, மரணங்கள் குறைக்கப்பட்டன. இடம் பெயர்ந்து செல்லும் மக்களைக் கையாள்வது, சமுதாய அளவில் விழிப்புணர்வை மேம்படுத்துவதில், ஆஷா திட்ட அலுவலர்கள், ஏ.என்.எம். பணியாளர்கள் போன்ற சுகாதாரத் துறையின் முன்கள வீரர்கள் பாராட்டுக்குரிய பணிகளைச் செய்திருக்கின்றனர். இவற்றின் விளைவாக 29 மாநிலங்கள் மற்றும் யூனியன் பிரதேசங்களில், தொற்று நோய் மரணங்களின் எண்ணிக்கை, இந்திய அளவிலான சராசரியைக் காட்டிலும் குறைவாக உள்ளன. 5 மாநிலங்கள் மற்றும் யூனியன் பிரதேசங்களில் தொற்று நோய் மரணங்கள் எதுவுமே இல்லாமல் பூஜ்யமாக உள்ளது. 14 மாநிலங்கள் மற்றும் யூனியன் பிரதேசங்களில் இது 1 சதவீதத்துக்கும் குறைவாக உள்ளது. நாட்டில் பொது சுகாதார அமைப்பு முறை சிறப்பாக செயல்படுவதைக் காட்டுவதாக இது உள்ளது.
(|
|
மாநிலம்/ யூனியன் பிரதேசத்தின் பெயர்
|
|
தொற்றுநோய் மரண விகிதம் 
|
|
மாநிலம்/ யூனியன் பிரதேசத்தின் பெயர்
|
|
தொற்றுநோய் மரண விகிதம் 
|
|
மணிப்பூர்
|
|
0.00
|
|
இமாச்சலப் பிரதேசம்
|
|
0.75
|
|
நாகாலாந்து
|
|
0.00
|
|
பிகார்
|
|
0.83
|
|
சிக்கிம்
|
|
0.00
|
|
ஜார்க்கண்ட்
|
|
0.86
|
|
மிசோரம்
|
|
0.00
|
|
தெலங்கானா
|
|
0.93
|
|
அந்தமான், நிகோபர் தீவுகள்
|
|
0.00
|
|
உத்தரகாண்ட்
|
|
1.22
|
|
லடாக் 
|
|
0.09
|
|
ஆந்திரப் பிரதேசம்
|
|
1.31
|
|
திரிபுரா
|
|
0.19
|
|
ஹரியானா
|
|
1.35
|
|
அசாம்
|
|
0.23
|
|
தமிழ்நாடு
|
|
1.45
|
|
தாத்ரா மற்றும் நகர் ஹவேலி மற்றும் டாமன் மற்றும் டையூ
|
|
0.33
|
|
புதுவை
|
|
1.48
|
|
கேரளா
|
|
0.34
|
|
சண்டீகர்
|
|
1.71
|
|
சத்தீஸ்கர்
|
|
0.46
|
|
ஜம்மு காஷ்மீர் 
|
|
1.79
|
|
அருணாச்சலப் பிரதேசம்
|
|
0.46
|
|
ராஜஸ்தான்
|
|
1.94
|
|
மேகாலயா
|
|
0.48
|
|
கர்நாடகா
|
|
2.08
|
|
ஒடிசா
|
|
0.51
|
|
உத்தரப் பிரதேசம்
|
|
2.36
|
|
கோவா
|
|
0.60
|
|
|
|
பிரதமர் அலுவலகம்
நவம்பர் 15-ம் தேதி முதலாவது தணிக்கை தினக் கொண்டாட்டத்தையொட்டிய நிகழ்ச்சியில் பிரதமர் உரையாற்றுகிறார்
பிரதமர் திரு.நரேந்திர மோடி, சிஏஜி அலுவலக வளாகத்தில் நவம்பர் 16-ம் தேதி காலை 10.30 மணியளவில் நடைபெறும் முதல் தணிக்கை தினத்தை குறிக்கும் நிகழ்ச்சியில் உரையாற்றுவார். இந்த நிகழ்ச்சியில், சர்தார் வல்லபாய் பட்டேலின் சிலையையும் பிரதமர் திறந்து வைப்பார்.
சிஏஜி-யின் வரலாற்று தோற்றத்தை குறிக்கும் வகையிலும், கடந்த பல ஆண்டுகளாக வெளிப்படையான பொறுப்புடைமை மிக்க நிர்வாகத்துக்கு உதவி வருவதைக் குறிக்கும் வகையிலும் தணிக்கை தினம் கொண்டாடப்பட்டு வருகிறது.
இந்த நிகழ்ச்சியில் இந்திய தலைமை தணிக்கைத் துறை அதிகாரியும் கலந்து கொள்வார்.
(
தொழிலாளர் மற்றும் வேலைவாய்ப்பு அமைச்சகம்
அக்டோபர் மாதத்திற்கான அகில இந்திய தொழிற்சாலை பணியாளர்களுக்கான நுகர்வோர் விலைக் குறியீட்டு எண் வெளியீடு
மத்திய தொழிலாளர் மற்றும் வேலைவாய்ப்பு அமைச்சகத்தின் கீழ் செயல்படும் தொழிலாளர் அமைப்பு, 2020 அக்டோபர் மாதத்திற்கான அகில இந்திய தொழிற்சாலை பணியாளர்களுக்கான நுகர்வோர் விலைக் குறியீட்டு எண்ணை வெளியிட்டுள்ளது. இதன்படி கடந்த அக்டோபர் மாதம் தொழிற்சாலை பணியாளர்களுக்கான நுகர்வோர் விலைக் குறியீட்டு எண் 1.4 புள்ளிகள் உயர்ந்து 119.5 ஆக இருந்தது. செப்டம்பர் மாத நுகர்வோர் விலைக் குறியீட்டு எண்ணை விட இது 1.19 சதவீதம் அதிகமாகும். இதேபோல் கடந்த ஆண்டு இதே மாதத்தின் குறியீட்டு எண்ணை விட இது 0.93 சதவீதம் அதிகமாகும்.
தற்போதைய குறியீட்டு எண்ணின் அதிகபட்ச உயர்வைப் பொருத்தவரை, 1.29 சதவீதம் புள்ளிகள் உணவு மற்றும் குளிர்பானங்களால் ஏற்பட்டுள்ளன.
கோழி இறைச்சி, கோழி முட்டை, ஆட்டு இறைச்சி, கடுகு எண்ணெய், சூரியகாந்தி எண்ணெய், கத்திரிக்காய், முட்டைக்கோஸ், கேரட், காலிஃப்ளவர், பச்சை மிளகாய், வெண்டைக்காய், வெங்காயம், பட்டாணி, உருளைக்கிழங்கு, வீடுகளுக்கான மின்சாரம், மருத்துவர்களுக்கான கட்டணம், பேருந்து கட்டணம் உள்ளிட்டவை குறியீட்டு எண் உயர்வுக்குக் காரணமாக இருந்தன.
எனினும் கோதுமை, மீன், தக்காளி, ஆப்பிள் முதலியவை குறியீட்டில் வீழ்ச்சி அடைந்தது, உயர்வைதைத் தடுத்துள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://pib.gov.in/PressReleasePage.aspx?PRID=1676747
-----
(Visitor Counter : 116
ரசாயனம் மற்றும் உரங்கள் அமைச்சகம்
விவசாயிகளுக்கு மலிவான விலையில் யூரியா வழங்க ரூ.10 லட்சம் கோடி மானியம்: பிரதமர் திரு. நரேந்திர மோடி
ரூ.3,000 மதிப்புள்ள யூரியா மூட்டை ரூ.300-க்கு விவசாயிகளுக்கு வழங்கப்படுகிறது: பிரதமர்
பிரதமர் திரு. நரேந்திர மோடி செங்கோட்டையில் தமது சுதந்திர தின உரையில்,விவசாயிகளுக்கு யூரியா மானியமாக ரூ .10 லட்சம் கோடியை அரசாங்கம் ஒதுக்கியுள்ளது என்று கூறினார். "உலகளவில் ஒரு மூட்டைக்கு ரூ .3,000 மதிப்புள்ள யூரியாவை விவசாயிகளுக்கு ஒரு மூட்டைக்கு ரூ .300 என்ற மலிவான விலையில் வழங்க, அரசாங்கம் யூரியா மானியமாக ரூ .10 லட்சம் கோடியை ஒதுக்கியது’’ என்றார் அவர்.
சில உலகளாவிய சந்தைகளில் ரூ.3,000 க்கு விற்கப்படும் யூரியா மூட்டைகள் விவசாயிகளுக்கு ரூ.300 க்கு மிகாமல் வழங்கப்படுவதாக செங்கோட்டையில் இருந்து நாட்டு மக்களுக்கு பிரதமர் தெரிவித்தார். சில உலக சந்தைகளில் ரூ.3,000-க்கு விற்கப்படும் யூரியா மூட்டைகள், இப்போது நமது விவசாயிகளுக்கு ரூ.300-க்கு அரசு வழங்குகிறது, எனவே நமது விவசாயிகளுக்கு யூரியாவுக்கு ரூ.10 லட்சம் கோடி மானியம் வழங்கப்படுகிறது என அவர் தெரிவித்தார்.
பிரதமர் அலுவலகம்
மக்களவையில் அரசியலமைப்புச் சட்டத்தின் நூற்றி இருபத்தி எட்டாவது திருத்த மசோதா-2023-க்கு ஆதரவு அளித்து அர்த்தமுள்ள விவாதங்களில் பங்கேற்ற அனைத்து உறுப்பினர்கள், கட்சிகள் மற்றும் அவற்றின் தலைவர்களுக்கு பிரதமர் நன்றி தெரிவித்துள்ளார்
"தேசத்தின் நாடாளுமன்ற பயணத்தில் இது ஒரு பொன்னான தருணம்"
"இது பெண்சக்தியின் நிலையை மாற்றி நம்பிக்கையை உருவாக்கி நாட்டை புதிய உயரங்களுக்கு கொண்டு செல்வதில் மாபெரும் சக்தியாக உருவெடுக்கும்"
மக்களவையில் அரசியலமைப்பின் 128-வது திருத்த மசோதா, 2023-க்கு ஆதரவு அளித்து அர்த்தமுள்ள விவாதங்களில் பங்கேற்ற அனைத்து அரசியல் கட்சிகளுக்கும் பிரதமர் திரு நரேந்திர மோடி மற்றும் அவைத் தலைவர் ஆகியோர் இன்று நன்றி தெரிவித்துள்ளனர். புதிய நாடாளுமன்றக் கட்டடத்தின் முதல் முக்கிய அம்சமான இந்த மசோதா, மக்களவையில் நேற்று விவாதிக்கப்பட்டு நிறைவேற்றப்பட்டது.
இன்று கூட்டத்தொடர் தொடங்கியதும் அவையில் எழுந்து பேசிய பிரதமர், 'இந்திய நாடாளுமன்றப் பயணத்தின் பொற்காலம்' என்று நேற்றைய தினத்தைக் குறிப்பிட்டார். இந்த சாதனைக்கு அனைத்துக் கட்சிகளின் உறுப்பினர்களையும், அவற்றின் தலைவர்களையும் அவர் பாராட்டினார். நேற்றைய முடிவும், மாநிலங்களவையில் எடுக்கப்பட இருக்கும் முடிவும், பெண்சக்தியின் மனநிலையை மாற்றும் என்றும், அது உருவாக்கும் நம்பிக்கை நாட்டை புதிய உயரங்களுக்கு கொண்டு செல்வதற்கான மாபெரும் சக்தியாக உருவெடுக்கும் என்றும் அவர் கூறினார். "இந்தப் புனிதமான பணியை நிறைவேற்ற, அவையின் தலைவர் என்ற முறையில், உங்கள் பங்களிப்பு, ஆதரவு மற்றும் அர்த்தமுள்ள விவாதத்திற்கு எனது இதயப்பூர்வமான நன்றியை தெரிவிப்பதாக கூறி பிரதமர் திரு நரேந்திர மோடி தமது பேச்சை நிறைவு செய்தார்.
ரெயில்வே அமைச்சகம்
தூய்மை இந்தியா திட்டத்தின் கீழ் அர்த்தமுள்ள மாற்றங்கள் கொண்டுவர 13.27 லட்சம் மரக்கன்று நடுதல், 1800 புதிய/மேம்படுத்தப்பட்ட கழிப்பறைகள் அமைத்தல் போன்ற உறுதியான திட்டங்களை ரயில்வேத் துறை தொடங்கியுள்ளது
தூய்மை இந்தியா திட்டத்தின் கீழ் சுற்றுச்சூழலுக்கு முன்னுரை அளித்து, ரயில்வே நிலையங்கள், ரயில்வே காலனி போன்ற பொதுமக்கள் வெகுவாக கூடும் இடங்களில் பசுமையை அதிகரிக்க இந்திய ரயில்வேத் துறை பல உறுதியான திட்டங்களை அறிமுகப்படுத்தியுள்ளது.
தூய்மையே சேவை திட்டத்தின் கீழ் ரயில்வே அதிகாரிகளும் ஊழியர்களும் 15 நாட்களில் 1300 கி.மீ. ரயில் பாதைகள் , ரயில் நிலையங்கள், காலி மனைகளில் சுமார் 13.27 லட்சம் மரக்கன்றுகள் நட்டுள்ளனர். பசுமையான பொது இடங்களை உருவாக்க வேண்டும் என்ற நோக்கத்தோடு இந்த முயற்சி மேற்கொள்ளப்பட்டுள்ளது.
இந்திய ரயில்வேத் துறை தனது இடங்களின் சுகாதாரத்தை மேம்படுத்துவதற்காக ஏற்கனவே உள்ள கழிப்பறைகளை மேம்படுத்தவும், புதிய கழிப்பறைகளைக் கட்டவும் ரூ. 300 கோடி ஒதுக்கியுள்ளது. இதையடுத்து, 1400 ரயில் நிலையங்களில் 1800 கழிப்பறைகள் கட்டப்பட்டுள்ளன / மேம்படுத்தப்பட்டுள்ளன. இதில் மாற்றுத்திறனாளிகளுக்கு ஏற்ற 200 கழிப்பறைகளும் அடங்கும்.
(Visitor Counter : 132